b'\n_START_ARTICLE_\nMartin (Slovakia)\n_START_SECTION_\nHistorie\n_START_PARAGRAPH_\nByen nevnes f\xc3\xb8rste gang i 1264 i overleverte historiske kilder, da som Zenthmarton. Men arkeologiske funn viser at stedet hadde bosetting allerede under hallstattiden._NEWLINE_I 1340 fikk stedet byrettigheter. I 1433 ble Martin nedbrent av husittiske oppr\xc3\xb8rere, og ti \xc3\xa5r etter ble den atter \xc3\xb8delagt men da av et jordskjelv. Byen ble gradvis nedgradert fra kongelige byrettigheter til en by under en lavere grad av byrrettsprivileg, og den ble i sterk grad dominert av slekten R\xc3\xa9vay. Men s\xc3\xa5 snudde det. Den raskt voksende befolkningen er grunnen til at det var mange laugene i byen p\xc3\xa5 1600- og 1700-tallet. I 1918 ble den s\xc3\xa5kalte Martinsdeklarasjonen utferdiget her._NEWLINE_Under den kalde krigen fikk byen betydelig tungindustri - s\xc3\xa6rlig v\xc3\xa5penfabrikken \xc2\xabZ\xc5\xa4S Martin\xc2\xbb med over 10.000 arbeidere, en av \xc3\x98stblokkens st\xc3\xb8ste stridsvognsfabrikker.\n_START_SECTION_\nNavnet\n_START_PARAGRAPH_\nDe f\xc3\xb8rste kilder benytter navneformen Sankt Martin, rettere sagt (1264) Zenthmarton p\xc3\xa5 ungarsk, og (1284) villa Sancti Martini p\xc3\xa5 latin. Byen var rett og slett oppkalt etter den stedlige katolske sognekirken, som var og er dedisert til den hellige Martin. Atributtet avlet fra omrpdenavnet Turiec tilkom senere, og er f\xc3\xb8rste gang i kilder fra 1353. Fra 1919 het byen offisielt  Tur\xc4\x8diansky Sv\xc3\xa4t\xc3\xbd Martin, og i 1951 ble dette endret til Martin, ettersom ordet sv\xc3\xa4t\xc3\xbd (\xc2\xabhellig\xc2\xbb) var u\xc3\xb8nsket av de den gang herskende kommunister.\n_START_SECTION_\nNorske studenter\n_START_PARAGRAPH_\nI byen har Bratislavas universitet, Komeniusuniversitetet, et medisinsk fakultet, Jessenius. Ca. 300 nordmenn studerer medisin i Martin (2012), og dermed er Martin  et av de mest popul\xc3\xa6re studiested for norske utenlandsstudenter._NEWLINE_Byen er omgitt av flott natur, og treffer derfor nordmenn spesielt. Det er spektakul\xc3\xa6re sn\xc3\xb8idrettsmuligheter en time unna p\xc3\xa5 vinteren, og gode anledninger for fjellturer p\xc3\xa5 sommeren.'